Pellworm

Pellworm (dansk Pelvorm, frisisk Polweerm, Pälweerm) er den tredje største av De nordfrisiske øyer i Nordsjøen ved kysten av Tyskland. Den er en del av landkreis Nordfriesland i delstaten Schleswig-Holstein, og har et areal på 37 km² og om lag 1 100 innbyggere. I middelalderen var Pellworm del av den større øya kalt Strand, som ble delt i flere deler av Burchardiflommen i 1634. Andre rester av Strand er Nordstrand og Halligen. Pellworm har ferjeforbindelse med naboøya Nordstrand, som igjen er forbundet med fastlandet via en vegfylling. Kirker Pellworm har to kirker. Alte Kirche er også et sjømerke som sees over store områder. Tårnet på kirken falt ned i 1611, men fungerer fremdeles som sjømerke. Orgelet i kirken er bygget av den kjente tyske orgelbyggeren Arp Schnitger. Eksterne lenker (de) Offisielt nettsted (en) Pellworm – kategori av bilder, video eller lyd på Commons